b'\n_START_ARTICLE_\nOsnabriukas\n_START_SECTION_\nIstorija\n_START_PARAGRAPH_\nOsnabriukas pl\xc4\x97t\xc4\x97si kaip turgaus vieta \xc5\xa1alia vyskupyst\xc4\x97s centro, kur\xc4\xaf \xc4\xafk\xc5\xabr\xc4\x97 Karolis Didysis, frank\xc5\xb3 karalius, 780 m. Prie\xc5\xa1 803 m. miestas tapo Osnabriuko vyskupo-princo sostin\xc4\x97. Nors tiksli data ne\xc5\xbeinoma, manoma, kad Osnabriukas yra seniausia vyskupyst\xc4\x97 \xc5\xbdemutin\xc4\x97je Saksonijoje._NEWLINE_Teigiama, kad 804 m. Karolis Didysis \xc4\x8dia \xc4\xafk\xc5\xabr\xc4\x97 Gymnasium Carolinum (mokykl\xc4\x85). Tokiu atveju tai b\xc5\xabt\xc5\xb3 seniausia mokykla Vokietijoje. Ta\xc4\x8diau daug istorik\xc5\xb3 mano, kafd tai teigiantis dokumentas suklastotas._NEWLINE_Arnulfas Karintietis 889 m. miestui suteik\xc4\x97 verslo, muit\xc5\xb3 ir monet\xc5\xb3 kalimo privilegijas. Osnabriukas pirm\xc4\x85kart pavadintas "miestu" 1147 m. Po 1157 m. Frydrichas I Barbarosa suteik\xc4\x97 \xc4\xaftvirtinim\xc5\xb3 privilegij\xc4\x85 (Befestigungsrecht). Dalis viduram\xc5\xbei\xc5\xb3 \xc4\xaftvirtinim\xc5\xb3 ir daug bok\xc5\xa1t\xc5\xb3 i\xc5\xa1liko iki \xc5\xa1i\xc5\xb3 dien\xc5\xb3. XII a. Osnabriukas tapo Hanzos s\xc4\x85jungos ir Vestfalijos miest\xc5\xb3 federacijos nariu._NEWLINE_Daugiausiai ragan\xc5\xb3 med\xc5\xbeiokli\xc5\xb3 mieste \xc4\xafvyko 1561-1639 m., kuomet d\xc4\x97l Reformacijos ir religini\xc5\xb3 kar\xc5\xb3 buvo didel\xc4\x97 socialin\xc4\x97 \xc4\xaftampa. 1582 m., valdant merui Hamacheriui (1565\xe2\x80\x931588 m.), buvo nu\xc5\xbeudytos 163 moterys, apkaltinus raganavimu ir sudeginus. Kai Dr. Pelsneris buvo meras 1636\xe2\x80\x931639 m. daugiau nei 40 moter\xc5\xb3 buvo nu\xc5\xbeudyta. I\xc5\xa1 viso d\xc4\x97l ragananimo buvo nu\xc5\xbeudyta 276 moterys ir 2 vyrai._NEWLINE_1632 m. gimnazijos vietoje \xc4\xafkurtas J\xc4\x97zuit\xc5\xb3 universitetas. Po met\xc5\xb3 j\xc4\xaf u\xc5\xbedar\xc4\x97 \xc5\xa1vedai. 1643-1648 m. Miunsteryje ir Osnabriuke vykusios derybos baig\xc4\x97si Vestfalijos taika._NEWLINE_1803 m. miestas atiteko Hanoverio elektoratui Vokietijoje vykstant sekuliarizacijai, o 1806 m. trumpam Pr\xc5\xabsijos karalystei. Osnabriukas priklaus\xc4\x97 Vestfalijos karalystei 1807\xe2\x80\x931810 m., kol atiteko Pirmajai Pranc\xc5\xabzijos imperijai. Po Napoleono kar\xc5\xb3 miestas tapo Hanoverio karalyst\xc4\x97s dalimi 1815 m._NEWLINE_1866 m. po Austrijos-Pr\xc5\xabsijos karo, Osnabriukas atiteko Pr\xc5\xabsijai ir \xc4\xaf\xc4\x97jo \xc4\xaf Hanoverio provincij\xc4\x85. Po Antrojo Pasaulinio karo Vakar\xc5\xb3 Vokietijai per\xc5\xbei\xc5\xabr\xc4\x97jus \xc5\xbeemi\xc5\xb3 ribas, Osnabriukas atiteko \xc5\xbdemutinei Saksonijai 1946 m.\n_START_SECTION_\n\xc4\xae\xc5\xbeym\xc5\xabs \xc5\xbemon\xc4\x97s\n_START_PARAGRAPH_\nOsnabriuke gim\xc4\x97 ra\xc5\xa1ytojas Erich Maria Remarque, tapytojai Friedrich Vordemberge-Gildewart ir Felix Nussbaum. \xc4\x8cia gim\xc4\x97 ir u\xc5\xbeaugo brit\xc5\xb3 karalius Jurgis I, be to poetas Johann Ernst Hanxleden, Vokietijos prezidentas Christian Wulff. I\xc5\xa1 Osnabriuko kil\xc4\x99s regio muzikantas D\xc5\xbeentelmenas, grup\xc4\x97 Waterdown, aktor\xc4\x97 Birgitta Tolksdorf, i\xc5\xa1kilusi Amerikos televizijoje a\xc5\xa1tuntame de\xc5\xa1imtmetyje, Peter van Pels, Anos Frank meil\xc4\x97s objektas. Garsus vokie\xc4\x8di\xc5\xb3 teatro ir kino aktorius Mathias Wieman irgi kil\xc4\x99s i\xc5\xa1 \xc5\xa1io miesto.'